Só lyk naweek se beurtkragskedule(Argieffoto: Dall-E) Fase 4-beurtkrag sal Donderdag tot 16:00 duur, waarna daar helaas na ŉ hoër fase oorgeskakel word en fase 5 sal inskop. Fase 5 sal tot Vrydag om 05:00 duur met wisselende beurtkragfases wat oor die naweek in werking gestel gaan word. Eskom sê ŉ opwekkingseenheid by onderskeidelik die Camden-, Lethabo- en Tutuka-kragsentrale is die afgelope 24 uur weer in diens gestel. By Duvha, Lethabo en Majuba het eenhede egter die gees gegee en moes vir herstelwerk van lyn gehaal word. Vertragings om ŉ eenheid elk by Kendal en Duvha weer aanlyn te bring, dra by tot die huidige kapasiteitsbeperkings, sê Eskom. Altesame 4 950 MW is weens beplande instandhoudingswerk nie beskikbaar nie, terwyl 17 149 MW weens onbeplande instandhoudingswerk tans verlore is.